ก.ล.ต.หั่นสถานะ “โตชิบา” สู่ตลาดรอง หลังหนี้สินพุ่งเหนือสินทรัพย์
ก.ล.ต.ญี่ปุ่นลดสถานะหุ้น "โตชิบา" สู่การซื้อขายกระดานรอง หลังหนี้สินสูงกว่าสินทรัพย์
1 ส.ค. 2560

ผู้สื่อข่าวรายงานว่า คณะกรรมการกำกับหลักทรัพย์และตลาดหลักทรัพย์ญี่ปุ่นได้ลดสถานะของหุ้นบริษัทโตชิบา คอร์ป ลงจากการซื้อขายในกระดานหลัก สู่กระดานรอง ในวันนี้ (1 ส.ค.60) หลังจากบริษัทมีตัวเลขหนี้สินสูงกว่าสินทรัพย์ ในปีงบการเงินซึ่งสิ้นสุดเมื่อเดือนมี.ค.ที่ผ่านมา
โดยโตชิบาได้ประมาณการตัวเลขขาดทุนสุทธิในปีงบการเงิน 2559 ซึ่งสิ้นสุดเดือนมี.ค.ที่ผ่านมาอยู่ที่ 9.50 แสนล้านเยน (8.3 พันล้านดอลลาร์) ซึ่งเป็นการขาดทุนติดต่อกันปีที่ 3
นอกจากนี้ โตชิบา ยังได้ประมาณการตัวเลขขาดทุนสุทธิมูลค่า 5.40 แสนล้านเยน ณ สิ้นสุดปีงบการเงิน 2560 ซึ่งบริษัทประสบภาวะขาดทุนอย่างหนักในบริษัทเวสติงเฮาส์ อิเล็กทริก ซึ่งเป็นธุรกิจโรงไฟฟ้านิวเคลียร์ในสหรัฐนั้น กำลังพิจารณาที่จะขายธุรกิจโตชิบา เมมโมรี่ คอร์ป เพื่อกอบกู้สถานะทางการเงินอันย่ำแย่